MAJOR มอบความสุขวันเด็กแห่งชาติ จัดโปร ”ดูหนัง-โยนโบว์ลิ่ง -เล่นไอซ์สเก็ตฟรี!!!
MAJOR มอบความสุขวันเด็กแห่งชาติ จัดโปร ”ดูหนัง-โยนโบว์ลิ่ง -เล่นไอซ์สเก็ตฟรี!!!
MAJOR มอบความสุขวันเด็กแห่งชาติ จัดโปร ”ดูหนัง-โยนโบว์ลิ่ง -เล่นไอซ์สเก็ตฟรี!!!
10 ม.ค. 2563

บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR มอบความสุขในวันเด็กแห่งชาติประจำปี 2563 ในวันเสาร์ที่ 11 และวันอาทิตย์ที่ 12 มกราคม 2563 เปิดโรงภาพยนตร์ให้เด็กดูหนังฟรี ทุกสาขาทั่วประเทศ ง่าย ๆ สำหรับน้อง ๆ ที่ถือบัตรสมาชิก M Gen Kids อายุไม่เกิน 12 ปี รับสิทธิ์ชมภาพยนตร์ฟรี ทุกเรื่อง ทุกรอบ ทุกสาขา น้อง ๆ ที่ไม่มีบัตรสมาชิก M Gen Kids รับสิทธิ์สมัครฟรี พร้อมใช้สิทธิ์ดูหนังฟรีได้ทันที
พร้อมทั้ง ได้จัดฉายภาพยนตร์สำหรับเด็ก ๆ โดยเฉพาะกับ Kids Movie Program ที่มีภาพยนตร์ให้เลือกชมดังนี้ Abominable, The Addams Family, DORAEMON : Nobita’s Chronicle of the Moon Exploration, CINDERELLA AND THE SECRET PRINCE, THE QUEEN’S CORGI, BERNIE THE DOLPHIN, Cats, Rudolf The Black Cat, Playmobil : The Movie และ Trouble  ซึ่งจะเปิดให้ คุณพ่อ คุณแม่ ผู้ปกครองได้ร่วมชมภาพยนตร์ฟรีกับเด็ก ๆ ครอบครัวละ 4 ที่นั่ง เพียงแสดงบัตรสมาชิก M Gen Kids รับสิทธิ์พิเศษนี้ทันที
นอกจากนี้ บลูโอ ริธึม แอนด์ โบว์ล ยังได้ร่วมมอบความสุขความสนุกในวันเด็กแห่งชาติกับกิจกรรม “Bluo &amp; Sub Zero Kid’s Day 2020” ในวันเสาร์ที่ 11 และ วันอาทิตย์ที่ 12 มกราคม 2563 ให้น้อง ๆ ที่อายุไม่เกิน 12 ปี แสดงบัตรประชาชน รับสิทธิ์เล่นโบว์ลิ่งฟรี 1 เกม ตั้งแต่เปิดบริการจนถึงเวลา 18.00 น.  ที่ บลูโอ ริธึม แอนด์ โบว์ล สาขาพารากอน ซีนีเพล็กซ์, เมเจอร์ ซีนีเพล็กซ์ สาขารัชโยธิน, สุขุมวิท, รังสิต, ปิ่นเกล้า, เมกา ซีนีเพล็กซ์, เอสพลานาด ซีนีเพล็กซ์ งามวงศ์วาน-แคราย และ ดิ อเวนิว พัทยา หรือ เลือกรับสิทธิ์…เล่นไอซ์สเก็ตฟรี 120 นาที ตั้งแต่เปิดบริการถึงเวลา 13.00 น. ที่ ซับซีโร่ ไอซ์สเก็ต คลับ สาขาสุขุมวิท, เมกา ซีนีเพล็กซ์ และ เอสพลานาด ซีนีเพล็กซ์ งามวงศ์วาน-แคราย
ตลอดจน สนุกกับกิจกรรมความบันเทิงมากมาย อาทิ เมื่อน้อง ๆ เล่นโบว์ลิ่งได้ 300 คะแนนขึ้นไป รับทันที MINIONS Limited Edition (Kevin) 1 ชิ้น มูลค่า 399 บาท หรือ เล่นโบว์ลิ่งพร้อมโพสต์ภาพลงออนไลน์เฟสบุ๊ค หรือ ไอจี ติดแฮชแทค #Kidsbowlinglane พร้อมเช็คอิน Blu-O สาขาที่ใช้บริการตั้งค่าเป็นสาธารณะ รับฟรีทันที MINIONS Head To Toe 1 ชุด มูลค่า 179 บาท ในสาขาที่ร่วมรายการ ได้แก่ สาขาพารากอน ซีนีเพล็กซ์, เมกา ซีนีเพล็กซ์, เอสพลานาด ซีนีเพล็กซ์ งามวงศ์วาน-แคราย, เมเจอร์ ซีนีเพล็กซ์ สาขาสุขุมวิท และ รังสิต